**Faarruu Warraa Motichaa-Jibaat**

|  |  |  |
| --- | --- | --- |
|  | | |
|  |  |  |
|  | | |

Maatiin Mootii fi Jibaat

Warri hundeen tokkoo

Warrii hiddaan tokkoo

Ka'aa walqabadhaa

ijaraama altokkoo

Amma ijaaramuun

Ammadha tokkoomuun

Tokkummaan argama

jabinni akka dhakaa

Gaafa tokko taane

gaafa waliin kaane

Lafa yaanne geenyaa

dhalootaaf waa keenya

Amma ijaaramuun

Ammadha tokkoomuun

Salphaa fakkaatullee

Kaayyoon ijaaramuu

Fakkaatus qofummaan

Hundi waan guutamu

Tasa hin goyyomiinaa

Qofaa eessan gahamu.

Mukti damee malee

Akkuma hin bareenne

Maatiin hin tokkomne

Maatiin wal hin beekne

Amma ijaaramuun

Ammadha tokkoomuun

Warri wal hin eegne

Warri bittinnooftuun

Kan dhaloota boruuf

Waa hin bu'uressine

Boodni ishii hin bareedu

Kan hidda ishii hin beekne.

Amma ijaaramuun

Ammadha tokkoomuun

Sirna uummatanii

Gamtaadhaan misoomuun

Ka'umsaa ofii beekuun

Galma ofiif akeekun

Amma ijaaramuun

Ammadha tokkoomuun

Jajjaboof Hayyoota

Qarroowwan beektota

Keenyyaan gaggeeffamuun

Amma ijaaramuun

Ammadha tokkoomuun

Jirma jabaa ijaaruun

Damee taanee dagaaguun

Firii gaarriif carraaquun

Amma ijaaramuun

Ammadha tokkoomuun.